ทำเสียชื่อ ครอบครัวชาวอังกฤษโดนทำร้ายที่หัวหิน ประกาศไม่มาไทยอีกแล้ว 
ประเทศชาติเสียชื่อหมดสื่อแดนผู้ดีตีข่าวไปทั่วโลก ครอบครัวชาวอังกฤษตระกูลโอเว่น ประกาศจะไม่กลับมาเที่ยวเมืองไทยอีกแล้ว หลังถูกกลุ่มชายฉกรรจ์ทำร้ายร่างกายที่อ.หัวหิน ขณะเดินเที่ยวเล่นน้ำในวันสงกรานต์ จนได้รับบาดเจ็บทั้ง3คน พ่อโดนเย็บไป 6 เข็ม ส่วนลูกชายซึ่งทำงานเป็นกราฟิก ดีไซเนอร์ที่สิงคโปร์ เจอเย็บ 16 เข็ม,เมื่อ 29 เม.ย.59 สื่อต่างประเทศ เว็บไซต์ เดลี่ เมล์ในอังกฤษ รายงานเกาะติดเหตุการณ์ครอบครัวชาวอังกฤษตระกูลโอเว่น ประกอบด้วยพ่อแม่ลูก 3 คน โดนกลุ่มชายฉกรรจ์คนไทยทำร้ายร่างกายจนได้รับบาดเจ็บสาหัส หลังเกิดการกระทบกระทั่งจากการเดินชนกัน ขณะที่ครอบครัวชาวอังกฤษทั้ง 3 คนเดินเที่ยวฉลองวันสงกรานต์ในอำเภอหัวหิน จ.ประจวบคีรีขันธ์ ว่า ครอบครัวตระกูลโอเว่นทั้ง 3 คน ประกอบด้วย ผู้เป็นพ่อวัย 68 ปี นางโรสแมรี่ มารดา วัย 65 ปี และนายลูวิส โอเว่น บุตรชายวัย 43 ปี ประกาศว่าพวกเขาจะไม่กลับมาท่องเที่ยวในประเทศไทยอีกแล้ว,เดลี่ เมล์ แจ้งว่านายลูวิส โอเว่น ซึ่งทำงานเป็นกราฟิก ดีไซเนอร์ ในประเทศสิงคโปร์ เผยว่าเขาและครอบครัวมาพักผ่อนที่อำเภอหัวหินขณะถูกทำร้ายร่างกาย โดยพ่อและแม่ของเขามาจากประเทศเวลส์ ซึ่งทั้งคู่เคยมาเที่ยวในประเทศไทยเมื่อหลายปีก่อน,ผมจะไม่กลับมาประเทศไทยอีก พ่อและแม่ของผมก็เหมือนกัน จะไม่กลับมาเมืองไทยอีกแล้ว ลูวิส โอเว่น กล่าว พร้อมบอกว่า ตอนนี้พ่อและแม่ของเขาอาการดีขึ้นแล้ว หลังจากพ่อ ซึ่งเป็นผู้บริหารบริษัทด้านเครื่องจักรกลในเมืองคาร์ดิฟฟ์ โดนเย็บที่ศีรษะไป 6 เข็ม ตามร่างกายมีรอยฟกช้ำ และตาทั้งสองข้างก็เขียวคล้ำจากการถูกทำร้าย ส่วนแม่นั้น เขามีความเป็นห่วงน้อยกว่า เพราะตอนนี้อาการปูดบวมที่ศีรษะไม่ส่งผลกระทบต่อสมอง แต่คงต้องตรวจเช็กบางอย่างอีก ส่วนตัวเขานั้น ได้รับบาดเจ็บเหนือตีนผมบนศีรษะ จนโดนเย็บไป 16 เข็ม,ทั้งนี้ ภาพจากกล้องวงจรปิด แสดงให้เห็นช่วงเวลาเกิดเหตุ ตอนค่ำของวันที่ 13 เมษายน 59 โดยนายลูวิส โอเว่น โดนกลุ่มผู้ชายผลักล้มลงไปก่อน ขณะที่แม่ของเขาพยายามจะเข้ามาชี้แจง จากนั้น พ่อของนายลูวิสก็โดยต่อยจนล้ม โดยเมื่อวันที่ 29 เมษายน เจ้าหน้าที่ตำรวจ สภ.หัวหิน สามารถติดตามจับกุมผู้ร่วมก่อเหตุรุนแรงทำร้ายร่างกายครอบครัวชาวอังกฤษทั้ง 3 คน รายที่ 4 ได้แล้ว.
ประเทศชาติเสียชื่อหมดสื่อแดนผู้ดีตีข่าวไปทั่วโลก ครอบครัวชาวอังกฤษตระกูลโอเว่น ประกาศจะไม่กลับมาเที่ยวเมืองไทยอีกแล้ว หลังถูกกลุ่มชายฉกรรจ์ทำร้ายร่างกายที่ อ.หัวหิน ขณะเดินเที่ยวเล่นน้ำในวันสงกรานต์ จนได้รับบาดเจ็บทั้ง3คน
ทำร้ายชาวอังกฤษ,ครอบครัวชาวอังกฤษโดนทำร้าย,หัวหิน,ประจวบคีรีขันธ์,ลูวิส โอเว่น,ทำร้ายชาวต่างชาติ,ข่าว,ไทยรัฐออนไลน์,ข่าวต่างประเทศ